**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PARDUOTI ELEKTROS ENERGETIKOS OBJEKTUS AKCINEI BENDROVEI „ENERGIJOS SKIRSTYMO OPERATORIUS“**

2023 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalies 2 punktu, Lietuvos Respublikos energetikos įstatymo 37 straipsnio 2 dalimi, Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašo, patvirtinto Lietuvos Respublikos energetikos ministro 2009 m. gruodžio 9 d. įsakymu Nr. 1-243, 16.2 papunkčiu, Plungės rajono savivaldybės taryba n u s p r e n d ž i a:

1. Sutikti:

1.1. parduoti akcinei bendrovei „Energijos skirstymo operatorius“, juridinio asmens kodas 304151376, valstybei nuosavybės teise priklausančius Plungės rajono savivaldybės patikėjimo teise valdomus bendrai naudojamus elektros energetikos objektus (objektų sąrašai – sprendimo 1 priede);

1.2. parduoti akcinei bendrovei „Energijos skirstymo operatorius“, juridinio asmens kodas 304151376, Plungės rajono savivaldybės nuosavybės teise valdomus bendrai naudojamus elektros energetikos objektus (objektų sąrašai – sprendimo 2 priede).

2. Įgalioti Plungės rajono savivaldybės administracijos direktorių pateikti akcinei bendrovei „Energijos skirstymo operatorius“ prašymą dėl sprendime nurodytų objektų išpirkimo, organizuoti pardavimui reikalingų dokumentų rengimą.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Lina Miknienė

Plungės rajono savivaldybės

tarybos 2023 m. spalio 26 d.

sprendimo Nr. T1-

1 priedas

**VALSTYBEI NUOSAVYBĖS TEISE PRIKLAUSANČIŲ PLUNGĖS RAJONO SAVIVALDYBĖS PATIKĖJIMO TEISE VALDOMŲ BENDRAI NAUDOJAMŲ ELEKTROS ENERGETIKOS OBJEKTŲ SĄRAŠAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Elektros energetikos objekto adresas | Įsigijimo data | Inventorinis Nr. | Objekto aprašymas | Kadastro bylos Nr. | Įsigijimo vertė,  Eur | Sukauptas nusidėvėjimas 2021-12-31 | Likutinė vertė 2021-12-31, Eur | Objekto vertė, Eur (nustatyta turto vertinimo ataskaitoje) | Kiekis ESO sistem., natūroje |
| 1 | 2 | 3 | 4 | 5 | 6 | 7 | 8 | 9 | 10 | 11 |
|  | Elektros energijos tiekimas  Luknėnų k., Stalgėnų sen.,  ūk. Srėbalių sod. | 1997-12-23 | 31E | Linijos ilgis pagal trasą  0,4-0,100 10-0,530 km | Darbo projekto Nr. 22861/2-ŽŪ-T1  dokumentacija | 17 420,64 | 16 026,84 | 1 393,80 | 5 300 | 10 kV OL L-423 iš Plungės TP – 0,463 km;  0,4 kV visa OL L-300 iš Pl-423 (ir OL L-100 iš Pl-423 ruožas atr. 100/1-100/2 ?) – 0,099 km;  10/0,4 kV STTR transformatorinė PL-423 su transf. 40 kVA); |
|  | Elektros energijos tiekimas  Aleksandravo k., Šateikių  sen., ūk. Kniukštienės sod. | 1998-10-02 | 47E | Linijos ilgis pagal trasą  04-0,46435  km | Darbo projekto Nr. 14678/6-ŽŪ-T1  dokumentacija | 6 707,89 | 5 969,85 | 738,04 | 4 400 | 0,4 kV L-200 iš O-822 ruožas 200/1-16 – 0,46 km |
|  | Elektros energijos tiekimas  Žvirblaičių k., Alsėdžių  sen., ūk. Šiukštos,  Strazdausko sod. | 1998-07-29 | 42E | Linijos ilgis pagal trasą  04-0,370  10-0,007 km | Darbo projekto Nr. 15951/7-ŽŪ-T1 dokumentacija | 16 819,97 | 15 081,96 | 1 738,01 | 3 400 | 0,4 kV oro linija L-100 iš Al-312 L-25 m ir L-200 iš Al-312 L-329 m, viso 0,354 km.  10 kV EKL – nėra;  10/0,4 kV STTR transformatorinė, AL-312 su 63 kVA |
|  | Elektros energijos tiekimas  Žvirblaičių k., Alsėdžių  sen., ūk. Daukintienės sod. | 1999-03-23 | 39 | Linijos ilgis pagal trasą  04-0,024  10-0,346  km | Darbo projekto Nr. 19120/4-ŽŪ-T1 dokumentacija | 16 428,32 | 14 292,49 | 2 135,83 | 3 300 | 10 kV oro linija L-313 iš Alsėdžių TP, L – 0,346 km;  0,4 kV oro linija, L-300 iš Al-313 L-0,024 km;  10/0,4 kV STTR transformatorinė, AL-313 su 40 kVA |
|  | Elektros energijos tiekimas  Alksnėnų k., Šateikių  sen., ūk. Paulauskienės  sod. | 1998-07-30 | 44E | Linijos ilgis pagal trasą  04-0,3  10-0,42 km | Darbo projekto Nr. 14678/6-ŽŪ-T1 dokumentacija | 17 898,23 | 16 048,62 | 1 849,61 | 6 400 | 10 kV oro linija, L-203 iš Plungės TP, L – 0,384 km;  10/0,4 kV STTR transformatorinė, Pl-214 su 25kVA;  0,4 kV oro linija, L-100 iš Pl-214 L-209 m ir L-200 200/1-3 iš Pl-214 L-211 m.  Viso 0,420 km |
|  | Elektros energijos tiekimas  Gegrėnų k., Žemaičių Kalvarijos  sen., ūk. Grikštienės sod. | 1998-07-29 | 41E | Linijos ilgis pagal trasą  04-0,11  10-0,85 km | Darbo projekto Nr. 18074/2-ŽŪ-T1 dokumentacija | 23 737,84 | 21 284,74 | 2 453,10 | 8 100 | 10 kV oro linija, L-520 iš Platelių TP, L-0,828 km;  10/0,4 kV STTR transformatorinė, P-520 su 40kVA;  0,4 kV oro linija, L-200 iš P-520 L-0,086 km |
|  | Elektros energijos tiekimas  Purvaičių k., Žlibinų  sen., Gedmontų, Gelžinienės  sod. | 1997-05-26 | 12323024 | Linijos ilgis pagal trasą  04-0,855  10-0,04 km | Darbo projekto Nr. 14800/2-ŽŪ-T1 dokumentacija | 18 774,33 | 16 208,29 | 2 566,04 | 8 000 | 10 kV oro linija;  0,4 kV oro linija, L-100 L-200 iš Žl-110, L-0,593 km, L-0,138 km;  10/0,4 kV KTP transformatorinė, Žl-110 su 63kVA |
|  | Elektros energijos tiekimas  Šimulių k., Kulių  sen., ūk. Buivydo, Šakinio  sod. | 1999-03-23 | 54E | Linijos ilgis pagal trasą 04-0,024  10-0,346 km | Darbo projekto Nr. 14203/3-ŽŪ-T1 dokumentacija | 28 400,59 | 24 708,27 | 3 692,32 | 1 0400 | 10 kV oro linija L-507 iš Kulių TP; L-0,526 km;  0,4 kV oro linija, L-300, L-200 iš K-507. L-0,588 km;  10/0,4 kV STP transformatorinė, K-507 su 100 kVA |
|  | Elektros energijos tiekimas  Lekemės k., Stalgėnų  sen., ūk. Valančiausko  sod. | 1999-07-14 | 53E | Linijos ilgis pagal trasą  04-0,23  10-0,05 km | Darbo projekto Nr. 18652/6-ŽŪ-T1 dokumentacija | 16 757,47 | 14 362,65 | 2 394,82 | 2 600 | 10 kV oro linija, L-430 iš Plungės TP, L-0,047 km;  0,4 kV oro linija, L-100 iš Pl-430 L-0,230 km;  10/0,4 kV STTR transformatorinė, Pl-430 su 63kVA |
|  | Elektros energijos tiekimas  Jovaišiškės k., Babrungo  sen., ūk. Kesmino  sod. | 1999-07-14 | 53E | Linijos ilgis pagal trasą  04-0,115  10-0,2460  km | Darbo projekto Nr. 19657/4-ŽŪ-T1 dokumentacija | 21 588,90 | 18 503,87 | 3 085,03 | 3 200 | 10 kV oro linija L-712 iš Plungės TP, L-0,133 km;  0,4 kV ETL – demontuota;  10/0,4 kV STTR transformatorinė, Pl-712 su 63 kVA |
|  | Elektros energijos tiekimas  Stirbaičių k., Platelių  sen., ūk. Šalvių sod. | 1999-03-23 | 51E | Linijos ilgis pagal trasą  04-0,4485  10-0,0381 km | Darbo projekto Nr. 18912/3-ŽŪ-T1 dokumentacija | 18 491,29 | 16 087,32 | 2 403,97 | 4 600 | 10 kV oro linija, L-302 tarp atr. 302/12-302/38 iš Platelių TP, L-0,032 km;  0,4 kV oro linija, L-100 iš P-308 L-106 m ir L-300 tarp 300/1-7 iš P-308 L-336 m,  viso 0,442 km.  10/0,4 kV STTR transformatorinė, P-308 su 40 kVA |
|  | Elektros energijos tiekimas  Truikių k., Babrungo  sen., ūk. Asausko ir  Kasparavičiaus sod. | 1998-07-30 | 45E | Linijos ilgis pagal trasą  04-0,18  10-0,92 km | Darbo projekto Nr. 15173/1-ŽŪ-T1 dokumentacija | 27 617,01 | 24 763,06 | 2 853,95 | 9 400 | 10 kV oro linija, L-1302 tarp atr. 1300/53-1302/16 iš Odos TP, L- 0,938 km;  10/0,4 kV STTR transformatorinė, ST-114 (buv. PL-709) su 100 kVA;  0,4 kV oro linija, L-100 tarp 100/1-2 iš ST-114 L-24 m ir L-200 tarp 200/1-6 iš ST-114 L-129 m.  Viso 0,153 km |
|  | Elektros energijos tiekimas  Berenių k., Babrungo  sen., ūk. Zulono ir  Norulienės sod. | 1998-09-24 | 46E | Linijos ilgis pagal trasą  04-0,513  10-0,551 km | Sąmatų perskaičiavimas Nr. 18237/4-SD-T4 | 20 254,44 | 18 026,45 | 2 227,99 | 5 900 | 10 kV oro linija L-320 tarp atr. 304/32-320/9 iš Odos TP, L- 0,570 km;  10/0,4 kV STTR transformatorinė, O-320 su 40kVA;  0,4 kV oro linija, L-200 tarp 200/1-2 iš O-320 L-0,046 km |
|  | Elektros energijos tiekimas  Jazdauskiškių k.,  Žemaičių Kalvarijos sen.,  ūk. Nekio, Petrausko, Vaškio  ir Urnikio sod. | 1998-11-12 | 48E | Linijos ilgis pagal trasą  04-1,45  10-0,83 km | Darbo projekto Nr. 18074/3-ŽŪ-T1 dokumentacija | 50 875,81 | 45 109,92 | 5 765,89 | 2 2000 | 10 kV oro linija, L-521 tarp atr. 510/20-521/18 iš Platelių TP, L- 0,832 km  10/0,4 kV STTR transformatorinė, P-521 su 100 kVA;  0,4 kV oro linija, L-100 tarp 100/1-15 iš P-521 L-433 m ir L-200 tarp 200/1-25 iš P-521 L-777 m, ir L-201 tarp 200/21-201/2 iš P-521 L-73 m ir L-300 tarp 300/1-6 iš P-521 L-167 m.  Viso – 1,450 km |
|  | Elektros energijos tiekimas  Marcių k., Žlibinų  sen., ūk. Sukausko sod. | 1999-03-23 | 49E | Linijos ilgis pagal trasą  04-0,0671  10-1,102 km | Darbo projekto Nr. 18241/3-ŽŪ-T1 dokumentacija | 26 090,08 | 22 698,06 | 3 392,02 | 10 800 | 10 kV oro linija, L-129 tarp atr. 125/10-129/20 iš Plungės TP, L-1,102 km;  10/0,4 kV STTR transformatorinė, Pl-129 su 25kVA;  0,4 kV oro linija, L-300 tarp 300/1-3 iš Pl-129 L-0,067 km |
|  | Elektros energijos tiekimas  Getaučių k., Žemaičių Kalvarijos  sen., ūk. Švedienės sod. | 1998-11-12 | 50E | Linijos ilgis pagal trasą  04-0,0413  10-1,3463 km | Darbo projekto Nr. 15722/2-ŽŪ-T1 dokumentacija | 33 262,57 | 29 492,82 | 3 769,75 | 13 400 | 10 kV oro linija, L-522 tarp atr. 512/30-522/28 iš Platelių TP, L- 1,347 km;  10/0,4 kV STTR transformatorinė, P-522 su 25kVA;  0,4 kV oro linija, L-100 tarp 100/1-2 iš P-522 L-0,042 km |
|  | Elektros energijos tiekimas  Dišlių k., Alsėdžių  sen., ūk. Vagnoriaus sod. | 1996-12-05 | 37E | Linijos ilgis pagal trasą  04-0,6 km | Darbo projektas Nr. 14203/1-ŽŪE-TI dokumentacija | 6 742,59 | 6 495,26 | 247,33 | 5 400 | 0,4 kV oro linija, L-703 tarp 700/3-703/17 iš AL-204 L-0,517 km |
|  | Elektros energijos tiekimas  Kulių k., Kulių  sen., ūk. Giedraičio  sod. | 1998-06-29 | 43E | Linijos ilgis pagal trasą  04-0,03  10-0,37 km | Darbo projekto Nr. 14203/2-ŽŪ-T1 dokumentacija | 15 285,57 | 13 756,92 | 1 528,65 | 3 400 | 10 kV oro linija L-412 iš Kulių TP, L- 0,351 km;  10/0,4 kV STP transformatorinė, K-412 su 25 kVA;  0,4 kV oro linija, L-100 iš K-412 pakeista į 0,4 kV KL K412-atr.100/1 |
|  | Elektros energijos tiekimas Vieštovėnų k, Nausodžio  sen. (Byla yra senuoju adresu Karklėnų, Kulių k, Karklėnų sen.), ūk. Vičienės sod. | 1996-05-06 | 36 | Linijos ilgis pagal trasą  04-0,04  10-0,85 km | Darbo projekto Nr. 14203/1-ŽŪE-T2 dokumentacija | 12 771,95 | 12 601,61 | 170,34 | 7 600 | 10 kV oro linija L-411 iš Kulių TP;  10/0,4 kV STP transformatorinė, K-411 su 40 kVA;  0,4 kV oro linija, L-300 iš K-411 L-0,035 km |
|  | Elektros energijos tiekimas  Kapsūdžių k, Žlibinų sen.,  ūk. Vaserienės sod.  (Byloje nurodyta Babrungo  sen.) | 1997-09-25 | 27E | Linijos ilgis pagal trasą  04- 0,675 km | Darbo projekto  Nr. 22271/1-ŽŪ-T1 dokumentacija | 6 716,29 | 6 246,21 | 470,08 | 6 000 | 0,4 kV oro linija, L-200 iš Žl-208 ruožas 200/1-20 L-0,665 km |
|  | Elektros energijos tiekimas  Saušilio k., Žlibinų sen.,  ūk. T. Bumbliausko sod. | 1996-09-30 | 29E | Linijos ilgis pagal trasą  04-0,450 km | Darbo projekto Nr. 18237/8-ŽŪE-T1 dokumentacija | 4 061,63 | 3 939,73 | 121,90 | 10 600 | 0,4 kV oro linija L-100 iš Ž-423 ruožas 100/11-16 (buvo L-300 iš Ž-406 ruožas 300/6-10, 2014 m OL iš Ž-406 buvo sutrumpinta pastačius Ž-420) L-0,160 km |
|  | Elektros energijos tiekimas  Varkalių k., Nausodžio  sen. (Byla yra senuoju adresu Karklėnų, Nausodžio k., Nausodžio  sen.), ūk. Pašilskienės,  Saragausko ir Salio sod. | 1997-05-26 | 35E | Linijos ilgis pagal trasą  04-0,670  km | Darbo projektas Nr. 18236/1-ŽŪ-T1 dokumentacija | 16 624,48 | 15 294,52 | 1 329,96 | 6 600 | 0,4 kV oro linija, L-100 tarp 100/1-19 iš Pl-609 L-0,601 km ir L-101 tarp 100/3-101/2 iš Pl-609 L-0,080 km, viso – 0,681 km;  10 kV ETL – demontuota;  Pl-428 demontuota |
|  | Elektros energijos tiekimas  Prūsalių k., Nausodžio  sen.,  ūk. Liutikos sod. | 1996-11-21 | 34E | Linijos ilgis pagal trasą  04-0,06  10-0,90 km | Darbo projekto  Nr. 14203/1-ŽŪE-T3 dokumentacija | 12 486,68 | 12 070,23 | 416,45 | 8 400 | 10 kV oro linija L-221 tarp atr. 200/11-221/13 iš Plungės TP, L- 0,884 km;  10/0,4 kV minsko tipo transformatorinė, Pl-221 su 40kVA;  0,4 kV oro linija, L-100 tarp 100/1-1 iš Pl-221 L-0,005 km |
|  | Elektros energijos tiekimas  Antsienių k., Platelių  sen.,  ūk. Norgėlos, Mažeikos  sod. | 1998-02-11 | 33E | Linijos ilgis pagal trasą  04-0,33  10-0,02 km | Sąmatų perskaičiavimas  Nr. 19110-SD-T3 | 15 683,5 | 14 324,09 | 13 59,41 | 3 300 | 10/0,4 kV STTR transformatorinė, P-217 su 100kVA;  0,4 kV oro linija L-100 tarp 100/1-5 iš P-217 L-0,120 km ir L-101 tarp 100/3-101/2 iš P-217 L-0,046 km ir  L-102 tarp 100/2-102/1 iš P-217 L-0,045 km viso – 0,211 km.  10 kV oro linija, L-217 tarp atr. 200/112-217/1 iš Platelių TP, L-0,020 km |
|  | Elektros energijos tiekimas  Narvaišių k., Šateikių  sen., ūk. Dyburio, Vauro  sod. | 1996-01-15 | 40E | Linijos ilgis pagal trasą  04-0,270  10-0,70  km | Darbo projekto Nr. 14203/1-ŽŪE-T4 dokumentacija | 15 332,48 | 15 281,37 | 51,11 | 8 700 | 10 kV oro linija, L-215 tarp atr. 220/15-215/12 iš Plungės TP, L- 0,728 km;  0,4 kV oro linija, L-100 tarp 100/1-4 iš Pl-215 L-0,088 km ir L-200 tarp 200/1-7 iš Pl-215 L-0,207 km  Pl-215 – demontuota |
|  | Elektros energijos tiekimas  Pamedinčių k., Platelių  sen.,  ūk. Gedvilo, Stonkaus  sod. | 1997-10-17 | 32E | 04-0,140  10-2,5  km | Darbo projekto  Nr. 18237/1-SD-T5 dokumentacija | 45 601,14 | 42 256,69 | 3 344,45 | 23 900 | 10 kV oro linija, L-214 tarp atr. 206/10-214/52 iš Platelių TP, L- 2,604 km;  0,4 kV ETL – demontuota/užkabeliuota;  P-214 – demontuota |
|  | Elektros energijos tiekimas  Truikių k., Babrungo  sen. , ūk. Smilgevičiaus sod. | 1996-10-30 | 38E | 04-0,19  10-0,620  km | Sąmatų perskaičiavimas Nr. 14679/29SD-T1 | 14 304,04 | 13 827,19 | 476,85 | 7 000 | 10 kV oro linija, L-710 tarp atr. 700/30-710/8 iš Plungės TP, L- 0,432 km;  0,4 kV oro linija, L-100 tarp 100/1-5 iš Pl-706 L-0,182 km;  Pl-706 – demontuota |
|  | Elektros energijos tiekimas  Kepurėnų k., Žlibinų sen.,  ūk. Šerniauskienės  Lenko sod. | 1998-02-24 | 26 | Linijos ilgis 04-0,15  10-1,65 km | Darbo projekto  Nr. 9111-ŽŪE-T4 dokumentacija | 24 636,82 | 22 501,57 | 2135,25 | 9 500 | 10/0,4 kV STTR transformatorinė, Pl-106 su 40 kVA;  10 kV oro linija, L-106 tarp atr. 122/37-106/22 iš Plungės TP, L- 1,080 km;  0,4 kV oro linija, L-200 tarp 200/1-6 iš Pl-106 L-0,120 km |
|  | Elektros energijos tiekimas Saušilio k., Žlibinų sen., ūk. V. Bumbliausko sod. | 1999-03-22 | 28E | Linijos ilgis  04-0,034  10-0,416 km | - | 16 529,11 | 14 380,16 | 2 148,95 | 3 800 | 10/0,4 kV STP transformatorinė, Ž-420 su 25kVA;  10 kV oro linija, L-420 iš Žarėnų TP  L-0,414 km;  0,4 kV oro linija, L-100 iš Ž-420 km,  L-0,029 km |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

tarybos 2023 m. spalio 26 d.

sprendimo Nr. T1-

2 priedas

**PLUNGĖS RAJONO SAVIVALDYBĖS NUOSAVYBĖS TEISE VALDOMŲ ELEKTROS ENERGETIKOS OBJEKTŲ SĄRAŠAS**

| Eil. Nr. | Elektros energetikos objekto adresas | Įsigijimo data | Inventorinis Nr. | Objekto aprašymas | Įsigijimo vertė,  Eur | Sukauptas nusidėvėjimas 2021-12-31 | Likutinė vertė 2021-12-31, Eur | Objekto vertė, Eur (nustatyta turto vertinimo ataskaitoje) |
| --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 |
|  | 10 kw elektros tiekimo kabelis – Vėjo g. 12, Plungė | 2000-12-20 | 12297 | 0,530 km | 18 618,51 | 14 496,23 | 4 122,28 | 8 000 |
|  | Elektros transformatorinė 160/10 – Vėjo g. 12, Plungė | 2000-12-20 | 12299 | MTT8x10-100) | 24 701,69 | 19 451,59 | 5 250,1 | 4 900 |
|  | 0,4 kw elektros tiekimo kabelis – Vėjo g. 12, Plungė | 2000-12-20 | 12298 | 0,290 km | 9 224,69 | 7 263,96 | 1 960,73 | 2 000 |
|  | 0,4 kw pož. elektros kabelis (pradinė mokykla, A. Vaišvilos g. 33A, Plungė) | 2000-12-31 | 12323 | 125,15 m | 7 715,19 | 6 075,41 | 1 639,78 | 600 |
|  | 0,4 kw elektros kabelis Končiaus g. 7-30 | 2000-12-31 | 12325 | 102,60m | 2 352,86 | 1852,82 | 500,04 | 310 |
|  | Požeminis kabelis esantis Laisvės g. 69/Kalniškių g. 31A, Plungė | 1998-08-24 |  | 0,206 km | 9 728,00 | 202,65 | 9 525,35 | 1 500 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SUTIKIMO PARDUOTI ELEKTROS ENERGETIKOS OBJEKTUS AKCINEI BENDROVEI „ENERGIJOS SKIRSTYMO OPERATORIUS“** |
| 2023 m. spalio 6 d.  Plungė |

**1. Parengto sprendimo projekto tikslai, uždaviniai.**

Sutikti parduoti akcinei bendrovei „Energijos skirstymo operatorius“, juridinio asmens kodas 304151376, valstybei nuosavybės teise priklausančius Plungės rajono savivaldybės patikėjimo teise valdomus ir Plungės rajono savivaldybės nuosavybės teise valdomus, bendrai naudojamus elektros energetikos objektus, bei įgalioti Plungės rajono savivaldybės administracijos direktorių pateikti akcinei bendrovei „Energijos skirstymo operatorius“ prašymą dėl sprendimo priede nurodytų objektų išpirkimo ir organizuoti pardavimui reikalingų dokumentų rengimą.

Lietuvos Respublikos Vyriausybė 2002 m. birželio 20 d. nutarimu Nr. 943 „Dėl turto perdavimo“ Plungės rajono savivaldybei perdavė valdyti ir naudoti patikėjimo teise valstybei nuosavybės teise priklausančias elektros tiekimo linijas, pastatytas ar įsigytas iš Kaimo rėmimo fondo lėšų.

Savivaldybės administracija minėto valstybės turto (elektros linijų) savo funkcijoms atlikti nenaudoja, o juo neatlygintinai naudojasi energetikos bendrovė. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymą, energetikos įmonė nepriskiriama subjektams, kuriems gali būti laikinai neatlygintinai valdyti ir naudoti perduodamas valstybės turtas. Vadovaujantis Energetikos įstatymo 37 straipsnio 1 ir 2 dalimis, Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašu, patvirtintu Lietuvos Respublikos energetikos ministro 2009 m. gruodžio 9 d. įsakymu Nr. 1-243, valstybei ar savivaldybei nuosavybės teise priklausantys bendrai naudojami energetikos objektai, įrengti iki įstatymo įsigaliojimo, gali būti parduoti energetikos įmonei už kainą, nustatomą šalių susitarimu, atsižvelgiant į nepriklausomo vertintojo nustatytą objektų vertę. Turto skyrius, siekdamas perduoti elektros energetikos objektus, įvykdė turto vertinimo paslaugos viešojo pirkimo procedūras, buvo atliktas elektros linijų turto vertinimas. Bendra turto vertinimo paslaugos vertė yra 4 235 eurai.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus galima parengti akcinei bendrovei „Energijos skirstymo operatorius“ pasiūlymą išpirkti bendrai naudojamus elektros energetikos objektus ir bus išpildyta Lietuvos Respublikos energetikos ministro 2009 m. gruodžio 9 d. įsakymo Nr. 1-243 16.2 papunkčiu numatyta sąlyga – „kartu su prašymu išpirkti bendrai naudojamą elektros energetikos objektą, savininkas pateikia juridinio asmens atitinkamo valdymo organo sprendimą dėl sutikimo parduoti bendrai naudojamą elektros energetikos objektus“.

Priėmus šį sprendimą siųsime visus turimus dokumentus akcinei bendrovei „Energijos skirstymo operatorius“ dėl minėtų elektros tinklų išpirkimo galimybės bei lauksime Vyriausybės nutarimo leisti parduoti patikėjimo teise valdomą valstybės turtą.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Sprendimas parengtas Lietuvos Respublikos kontrolės rekomendacijomis bei Turto skyriaus organizuota turto vertinimo ataskaita.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Akcinei bendrovei „Energijos skirstymo operatorius“

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Pardavus turtą, bus gaunamos papildomos pajamos* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Lina Miknienė