**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PAPILDOMŲ LĖŠŲ SKYRIMO PRISIDEDANT PRIE 2021–2028 METŲ PLUNGĖS RAJONO SAVIVALDYBĖS VIETINĖS REIKŠMĖS KELIŲ (GATVIŲ) TVARKYMO PRIORITETŲ SĄRAŠO ĮGYVENDINIMO PATVIRTINIMO**

2023 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Plungės rajono savivaldybės taryba nusprendžia:

1. Patvirtinti ne mažesnį nei 10 % papildomą prisidėjimą prie Kelių priežiūros ir plėtros programos 2024 metais.
2. Patvirtinti ne mažesnį nei 20 % papildomą prisidėjimą prie Kelių priežiūros ir plėtros programos 2025 metais.
3. Patvirtinti ne mažesnį nei 30 % papildomą prisidėjimą prie Kelių priežiūros ir plėtros programos 2026 metais.
4. Patvirtinti ne mažesnį nei 40 % papildomą prisidėjimą prie Kelių priežiūros ir plėtros programos 2027 metais.
5. Patvirtinti ne mažesnį nei 50 % papildomą prisidėjimą prie Kelių priežiūros ir plėtros programos 2028 metais.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Sprendimą rengė Savivaldybės tarybos opozicijos narys Mindaugas Kaunas

**SAVIVALDYBĖS TARYBOS NARYS MINDAUGAS KAUNAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PAPILDOMŲ LĖŠŲ SKYRIMO PRISIDEDANT PRIE 2021–2028 METŲ PLUNGĖS RAJONO SAVIVALDYBĖS VIETINĖS REIKŠMĖS KELIŲ (GATVIŲ) TVARKYMO PRIORITETŲ SĄRAŠO ĮGYVENDINIMO PATVIRTINIMO“**

2023 m. spalio 9 d.

Plungė

**1. Parengto sprendimo projekto tikslai, uždaviniai.**

Savivaldybės tarybos sprendimo projektu siekiama paspartinti vietinės reikšmės kelių (gatvių) remonto ir tvarkymo galimybes. Kasmet proporcingai didinant Savivaldybės prisidėjimą biudžeto lėšomis prie Kelių priežiūros ir plėtros programos, būtų užtikrintas Savivaldybės tarybos 2021 m. birželio 23 d. sprendimo Nr. T1-178 „Dėl 2021–2028 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“ įgyvendinimas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 6 straipsnio 32 punktu.

**3. Kodėl būtina priimti sprendimą, kokių pozityvių rezultatų laukiama.**

Skyrus kasmet proporcingai didėjantį finansavimą vietinės reikšmės keliams (gatvėms), bus pagerinta susisiekimo infrastruktūros kokybė ir ateityje mažiau patiriama išlaidų einamųjų remontų finansavimui (duobių taisymui, žvyrkelių greideriavimui, žvyravimui).

**4. Lėšų poreikis ir finansavimo šaltiniai.**

Priėmus šį sprendimą, iš Plungės rajono savivaldybės biudžeto reikėtų skirti ne mažiau kaip:

2024 metais – 244 600 Eur.

2025 metais – 488 920 Eur.

2026 metais – 733 380 Eur.

2027 metais – 977 840 Eur.

2028 metais – 1 222 300 Eur.

Skaičiuota atsižvelgiant į KPPP skirtas lėšas 2023 metams – 2 444 600 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

LR Vietos savivaldos įstatymo 6 straipsnio 32 punktas nurodo, kad savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas yra viena iš savivaldybės savarankiškųjų funkcijų.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės opozicijos – mažumos teikimu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės merui ir Savivaldybės administracijai.

**11. Kita svarbi informacija.**

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Ateityje mažiau lėšų bus reikalinga einamajam kelių (gatvių) remontui* | *Nenumatomas* |
| *Socialinei aplinkai* | *Pagerėja susisiekimo infrastrūktūra* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Pagerės gyventojų pasitenkinimas gyvenimo kokybe* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Savivaldybės tarybos narys Mindaugas Kaunas