|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL PRITARIMO VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS STRATEGINĖMS 2023–2027 METŲ VEIKLOS KRYPTIMS** |
| 2023 m. spalio 26 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 28 straipsnio 3 punktu ir viešosios įstaigos Plungės rajono savivaldybės ligoninės įstatų, patvirtintų Plungės rajono savivaldybės tarybos 2021 m. gruodžio 27 d. sprendimu Nr. T1-330 „Dėl Viešosios įstaigos Plungės rajono savivaldybės ligoninės įstatų patvirtinimo“, 39.3 papunkčiu, Plungės rajono savivaldybės taryba nusprendžia:

Pritarti Viešosios įstaigos Plungės rajono savivaldybės ligoninės strateginėms 2023–2027 metų veiklos kryptims.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS STRATEGINĖMS 2023–2027 METŲ VEIKLOS KRYPTIMS“** |
| 2023 m. spalio 6 d.  Plungė |

**1. Parengto sprendimo projekto tikslai, uždaviniai.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 28 straipsnio 3 punktu ir viešosios įstaigos Plungės rajono savivaldybės ligoninės įstatų, patvirtintų Plungės rajono savivaldybės tarybos 2021 m. gruodžio 27 d. sprendimu Nr. T1-330 „Dėl Viešosios įstaigos Plungės rajono savivaldybės ligoninės įstatų patvirtinimo“, 39.3 papunkčiu, reikia pritarti Viešosios įstaigos Plungės rajono savivaldybės ligoninės (toliau – Ligoninė) strateginėms 2023–2027 metų veiklos kryptims.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Strateginės veiklos gairės parengtos atsižvelgiant į sveikatos priežiūros sektoriaus bei Ligoninės pastarųjų metų raidą ir tendencijas. Įvertinti teisiniai, finansiniai, socialiniai, technologiniai veiksniai. Vadovautasi pasauline gerąja praktika bei asmenine vadovavimo patirtimi, analizuoti viešai prieinami įvairūs rodikliai, kita informacija. Atlikus Ligoninės veiklos analizę, ypatingas dėmesys skirtas organizacinei struktūrai, žmogiškiesiems ištekliams, infrastruktūrai, finansinei būklei ir veiklos rezultatams.

Siekiant įgyvendinti Ligoninės viziją, išskiriamos trys pagrindinės strateginės veiklos kryptys, į kurias Ligoninė turėtų koncentruoti savo veiklą. Tai – orientacija į paciento, darbuotojo, steigėjo lūkesčių, poreikių ir interesų patenkinimą bei įgyvendinimą. Ligoninės vizija – būti gyventojų pripažinta sveikatos priežiūros įstaiga, kurioje kiekvienas pacientas jaustųsi saugus ir tinkamai galėtų naudotis ligoninės teikiamomis paslaugomis. Būti patrauklia ir tinkama darbo vieta personalo profesinių ir asmeninių kompetencijų taikymui ir ugdymui. Kitų įstaigų vertinama kaip patikima partnerė už profesionaliai atliekamą darbą bei atvirumą pokyčiams.

Vadovaujantis Viešosios įstaigos Plungės rajono savivaldybės ligoninės įstatais, Ligoninės steigėjas (savininkas) tvirtina ligoninės veiklos strategiją.

**3. Kodėl būtina priimti sprendimą, kokių pozityvių rezultatų laukiama.** Plungės rajono savivaldybės taryba pritars Ligoninės strateginėms 2023–2027 metų veiklos kryptims.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos pasireiškimo galimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** VšĮ Plungės rajono savivaldybės ligoninei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė