**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2023 m. sausio 26 d. sprendimo Nr. T1-3 „Dėl Plungės rajono savivaldybės 2023 metų biudžeto patvirtinimo“ (kartu su 2023 m. kovo 30 d. sprendimu Nr. T1-59, 2023 m. gegužės 18 d. sprendimu Nr. T1-150, 2023 m. birželio 22 d. sprendimu Nr. T1-190, 2023 m. liepos 27 d. sprendimu Nr. T1-228 ir 2023 m. rugsėjo 28 d. sprendimu Nr. T1-232) priedus:

1. Plungės rajono savivaldybės tarybos 2023 m. rugsėjo 28 d. sprendimo Nr. T1-232 1.1 papunktyje vietoje skaičiaus „64 201,992“ įrašyti skaičių „64 201,922“ ir šį papunktį išdėstyti taip:

„1.1. Plungės rajono savivaldybės 2023 metų biudžeto pajamas – 64 201,922 tūkst. eurų ir 2022 metais nepanaudotą lėšų likutį – 3 636,700 tūkst. eurų (1 priedas).“

2. Plungės rajono savivaldybės tarybos 2023 m. rugsėjo 28 d. sprendimo Nr. T1-232 3 priedo 49 eilutėje vietoje skaičiaus „845,100“ įrašyti skaičių „896,100“.

3. Padidinti Plungės rajono savivaldybės biudžeto pajamas 787,700 tūkst. eurų ir sprendimo 1.1 papunktyje vietoje skaičiaus „64 201,922“ įrašyti skaičių „64 989,622“ ir šį papunktį išdėstyti taip:

„1.1. Plungės rajono savivaldybės 2023 metų biudžeto pajamas – 64 989,622 tūkst. eurų ir 2022 metais nepanaudotų lėšų likutį – 3 636,700 tūkst. eurų (1 priedas);“

4. Padidinti biudžetinių įstaigų už prekes, teikiamas paslaugas ir turto nuomą įmokas į Savivaldybės biudžetą 1,200 tūkst. eurų ir sprendimo 1.2 papunktyje vietoje skaičiaus „2 002,500“ įrašyti skaičių „2 003,700“ ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 2 003,700 tūkst. eurų (2 priedas);“

5. Padidinti Plungės rajono savivaldybės biudžeto asignavimus 787,700 tūkst. eurų ir sprendimo 1.4 papunktyje vietoje skaičiaus „68 563,322“ įrašyti skaičių „69 351,022“ ir šį papunktį išdėstyti taip:

„1.4. Plungės rajono savivaldybės 2023 metų biudžeto asignavimus – 69 351,022 tūkst. eurų ir 1 456,400 tūkst. eurų – paskoloms grąžinti, iš jų:“

6. Sprendimo 1.4.1 papunktyje vietoje skaičiaus „33 272,900“ įrašyti skaičių „33 338,200“ ir šį papunktį išdėstyti taip:

„1.4.1. 33 338,200 tūkst. eurų – savarankiškosioms savivaldybės funkcijoms vykdyti ir 1 456,400 tūkst. eurų – paskoloms grąžinti (3 priedas).“

7. Sprendimo 1.4.2 papunktyje vietoje skaičiaus „3 905,098“ įrašyti skaičių „4 260,598“ ir šį papunktį išdėstyti taip:

„1.4.2. 4 260,598 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas).

8. Pakeisti sprendimo 1.4.3 papunkčiu patvirtintą asignavimų ugdymo reikmėms finansuoti paskirstymą (5 priedas).

9. Sprendimo 1.4.4 papunktyje vietoje skaičiaus „11 503,024“ įrašyti skaičių „11 868,724“ ir šį papunktį išdėstyti taip:

„1.4.4. 11 868,724 tūkst. eurų – kitoms dotacijoms (6 priedas).“

10. Sprendimo 1.4.5 papunktyje vietoje skaičiaus „2 002,500“ įrašyti skaičių „2 003,700“ ir šį papunktį išdėstyti taip:

„1.4.5. 2 003,700 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas).“

11. Pakeisti sprendimo 1.5 papunkčiu patvirtintą Plungės rajono savivaldybės 2023 metų biudžeto asignavimų paskirstymą pagal 2023–2025 metų strateginio veiklos plano programas (9 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2023 m. spalio 10 d.

Plungė

**1. Parengto sprendimo projekto tikslai, uždaviniai.**

2023 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2023 m. biudžete patvirtintus asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 13 punktu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2023 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos, didinamos įstaigų pajamos, gavus viršplaninių pajamų, didinamas gyventojų pajamų mokestis, vietinė rinkliava, daugiau parduota turto, gautos Europos Sąjungos, kitos tarptautinės finansinės paramos lėšos, grįžusios iš praėjusių laikotarpių – didėja biudžeto pajamos ir išlaidos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

**1 PRIEDAS**

Pajamos didinamos 787,7 tūkst. eurų, iš jų:

65,3 tūkst. eurų didinamas gyventojų pajamų mokestis, nes gauta viršplaninių pajamų;

45,4 tūkst. eurų didinamos Europos Sąjungos, kitos tarptautinės finansinės paramos lėšos projektams:

- 21,4 tūkst. eurų: projektui „Plungės sporto ir rekreacijos centro infrastruktūros plėtra“,

- 24 tūkst. eurų: projektui „Bendruomeninių vaikų globos namų tinklo plėtra Plungės rajono savivaldybėje“;

- 30,3 tūkst. eurų – dotacija projektui „Bendradarbiaujantis Kvartelis: stipresnių ryšių tarp viešojo, privataus ir nevyriausybinio sektorių kūrimas“;

- 355,5 tūkst. eurų – Socialinės apsaugos ir darbo ministro 2023 m. spalio 24 d. įsakymu Nr. A1-695 didinami asignavimai valstybinėms (valstybės perduotoms savivaldybėms) – socialinėms paslaugoms finansuoti;

- 290 tūkst. eurų – Socialinės apsaugos ir darbo ministro įsakymu bus skirta dotacija, siekiant užtikrinti Lietuvos Respublikos piniginės socialinės paramos nepasiturintiems gyventojams įstatymo įgyvendinimą;

- 1,2 tūkst. eurų didinamos įmokos už išlaikymą švietimo, socialinės apsaugos ir kitose įstaigose, nes lopšelis-darželis „Raudonkepuraitė“, vykdydamas programas, gavo daugiau pajamų.

**2 PRIEDAS**

Įstaigos, nurodytos antrame priede, gavo daugiau nei buvo planavusios pajamų iš įmokų už išlaikymą švietimo, socialinės apsaugos ir kitose įstaigose.

**3 PRIEDAS**

Įvertinus Savivaldybės biudžeto asignavimų valdytojų prašymus, asignavimai didinami 65,3 tūkst. eurų ir perskirstyti paskirties netekę asignavimai. Papildomi asignavimai:

2,1 tūkst. eurų – „Ryto“ pagrindinei mokyklai geltonojo autobuso išlaidoms. Raštas DVS „Kontora“ AG-5933;

5 tūkst. eurų – „Saulės“ gimnazijai papildomiems darbams išorinės sienos pamatų stabilizavimui remontuojant pastato sieną. Raštas DVS „Kontora“ AG-5863;

6 tūkst. eurų – priemonei „VšĮ „Plungės futbolas“ programos įgyvendinimas (TP)“. Kompensuojamos patirtos išlaidos įveiklinant aktyvaus poilsio ir laisvalaikio zoną. Raštas DVS „Kontora“ AG-5672;

4,6 tūkst. eurų – priemonei „Smulkiojo ir vidutinio verslo subjektų rėmimas“, bus patenkintos visos kvietimo metu gautos paraiškos. Raštas DVS „Kontora“ AG-2266;

1 tūkst. eurų – priemonei „Socialinės reabilitacijos paslaugų neįgaliesiems bendruomenėje teikimas (TP)“. Raštas DVS „Kontora“ AG-5327;

25,5 tūkst. eurų – priemonei „Miesto šventės ir kitų reprezentacinių renginių organizavimas (TP)“. Kalėdų eglutės, Laisvės al. ir kt. puošimas. Raštas DVS „Kontora“ A20-2425.

1,1 tūkst. eurų – priemonei „Savivaldybės turto valdymas (PP)“. Raštas DVS „Kontora“ A20-2500;

20 tūkst. eurų – priemonei „Plungės dekanato aptarnaujamų parapijų rėmimas (TP)“. Prisidėjimas prie Plungės bažnyčios Elektros tinklo instaliacijos pastogėje ir lauko LED apšvietimo tinklo su valdymo automatika ir vaizdo stebėjimo sistema įrengimo. Raštas DVS „Kontora“ AG-6114.

**4 PRIEDAS**

Paskirstoma gauta tikslinė dotacija Savivaldybės administracijai ir Plungės Socialinių paslaugų centrui socialinėms paslaugoms finansuoti.

Priemonėje „Visuomenės sveikatos priežiūros funkcijoms vykdyti (TP)“ perskirstomos dotacijos lėšos.

**5 PRIEDAS**

Vadovaujantis Plungės rajono savivaldybės 2023 m. spalio 10 d. protokolu Nr. LK-288, perskirstomos ML rezervo lėšos.

**6 PRIEDAS**

Gautos tikslinės dotacijos skiriamos pagal tikslinę paskirtį.

**7 PRIEDAS**

Įstaigos, nurodytos 7 priede, gavusios daugiau pajamų, jas skiria įstaigų veiklai finansuoti.

Visi lėšų pasikeitimai (didėjimai ir mažėjimai) nurodyti **9 priede** ir išdėstyti pagal 2023–2025 metų strateginio veiklos plano programas.

Rengėja

Finansų ir biudžeto skyriaus vedėja Daiva Mažeikienė