|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL SKOLŲ SAVIVALDYBĖS ĮMONEI „PLUNGĖS BŪSTAS“ PRIPAŽINIMO BEVILTIŠKOMIS IR JŲ NURAŠYMO** |
| 2023 m. spalio 26 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos mokesčių administravimo įstatymo 107 straipsniu ir 113 straipsnio 1 dalimi bei atsižvelgdama į Savivaldybės įmonės „Plungės būstas“ 2023 m. rugsėjo 15 d. raštą Nr. D2-748 „Dėl beviltiškų skolų nurašymo“, Plungės rajono savivaldybės taryba n u s p r e n d ž i a:

1. Pripažinti beviltiškomis iš Juridinių asmenų registro išregistruotų ir likusių skolingų Savivaldybės įmonei „Plungės būstas“ už elektros energijos suvartojimą renovacijos metu skolas (1 priedas).
2. Pripažinti beviltiškomis Savivaldybės įmonei „Plungės būstas“ už suteiktas paslaugas susidariusias fizinių asmenų mokesčių skolas, kurioms 2022 m. sausio 1 d. suėjo priverstinio išieškojimo 5 m. senaties terminas arba skolininkai yra mirę (2 priedas).
3. Pripažinti beviltiškomis Plungės rajono savivaldybei nuosavybės teise priklausančių butų nuomininkų susidariusias skolas Savivaldybės įmonei „Plungės būstas“ už suteiktas paslaugas (3 priedas).
4. Leisti nurašyti susidariusias skolas pagal pridedamus 1, 2 ir 3 priedus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėjas Arvydas Liutika

Juridinio ir personalo administravimo skyriaus patarėja Donata Norvaišienė

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL SKOLŲ SAVIVALDYBĖS ĮMONEI „PLUNGĖS BŪSTAS“ PRIPAŽINIMO BEVILTIŠKOMIS IR JŲ NURAŠYMO“**

2023 m. spalio 10 d.

Plungė

1. **Parengto teisės akto projekto tikslai, uždaviniai.**

Sprendimo projekto parengimo tikslas – pripažinti beviltiškomis fizinių asmenų skolas už suteiktas paslaugas, kurioms suėjo mokesčio priverstinio išieškojimo senaties terminas, iš Juridinių asmenų registro išregistruotų juridinių asmenų skolas ir Plungės rajono savivaldybei nuosavybės teise priklausančių butų nuomininkų (mirusių nuomininkų) skolas SĮ „Plungės būstas“ ir leisti jas nurašyti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Priėmus sprendimo projektą teisės aktų keisti ar naikinti nereikės.

1. **Kodėl būtina priimti sprendimą, kokių pozityvių rezultatų laukiama.**

SĮ „Plungės būstas“ Plungės rajono savivaldybės administracijai 2023 m. rugsėjo 15 d. pateikė prašymą Nr. D2-748 „Dėl beviltiškų skolų nurašymo“, kuriame pateikė paslaugų mokėtojų (fizinių ir juridinių asmenų), kurių daliai skolų 2022 m. sausio 1 d. suėjo mokesčio priverstinio išieškojimo senaties terminas, Juridinių asmenų registro išregistruotų ir likusių skolingų Savivaldybės įmonei „Plungės būstas“.

Lietuvos Respublikos mokesčių administravimo įstatymo 107 straipsnis reglamentuoja: „Mokestinės nepriemokos priverstinio išieškojimo senatis“ nustato:

-- Mokesčio ir su juo susijusių sumų priverstinio išieškojimo senaties terminas yra 5 metai.

-- Mokesčio priverstinio išieškojimo senaties terminas pradedamas skaičiuoti nuo teisės priverstinai išieškoti mokestį atsiradimo dienos.

-- Suėjus mokesčio priverstinio išieškojimo senaties terminui, pasibaigia ir su juo susijusių sumų priverstinio išieškojimo senaties terminas.

-- Mokesčių administratorius, pasibaigus mokestinės nepriemokos priverstinio išieškojimo senaties terminui, neturi teisės imtis jokių išieškojimo veiksmų, taip pat be mokesčių mokėtojo prašymo ar sutikimo – įskaityti mokesčių mokėtojo turimos mokesčio permokos (skirtumo) mokestinei nepriemokai, kurios pasibaigęs priverstinio išieškojimo senaties terminas, padengti.“

Vadovaudamiesi tuo, kas išdėstyta, teikiame skolų sąrašus (1, 2 ir 3 priedai), kurių daliai skolų 2022 m. sausio 1 d. suėjo senaties terminas, ir pagal galiojančius Lietuvos Respublikos įstatymus išieškoti rinkliavos mokesčio nebegalima. 1 juridinio asmens skola sudaro – 83,75 Eur. Tai juridinis asmuo – įmonė, kuri išregistruota iš Juridinių asmenų registro, todėl išieškoti iš jos skolų nėra galimybės; 23 fizinių asmenų (kai kurie mirę) skolos sudaro 7 655,44 Eur; Savivaldybei nuosavybės teise priklausančių butų 16-kos nuomininkų (kai kurie mirę) skolos sudaro 1 423,22 Eur.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra / nereikia.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės įmonės „Plungės būstas“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Už sprendimo projekto įgyvendinimą atsakinga SĮ „Plungės būstas“, skolos turės būti nurašomos.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas Kazys Milierius